**104/2020. (VI.23.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) Önk. rendelet 54. § (1) bekezdés 25. pontja alapján az alábbi döntést hozza:

1. A Bizottság a 45/2020. (II.25.) VISB számú határozat 1. pontját akként módosítja, hogy az Akacs Mihály utca 52. számú ingatlan előtt kerüljön kialakításra mozgáskorlátozott parkolóhely.
2. A Bizottság egyetért azzal, hogy a Szabó Miklós utca – Bartók Béla krt. csomópontjánál a Szabó Miklós utca Petőfi Sándor utcai ága felől érkezők részére kerüljön elhelyezésre forgalomtechnikai tükör a Bartók Béla körúton haladó forgalom jobb észlelhetősége érdekében.
3. A Bizottság egyetért azzal, hogy a Farkas Károly utcában a kétirányú forgalom zavartalan lebonyolítása érdekében a kereskedelmi létesítmények felőli oldalon, a Pipacs utca és a Barabás Miklós utca között kerüljön bevezetésre várakozási korlátozás a padkán történő várakozás megtiltásával együtt.
4. A Bizottság egyetért a Kötő utca – Szövő utca csomópontban a Szövő utca 32. számú ingatlan mellé 2 db csőkorlát kihelyezésével. A Bizottság egyetért továbbá a Kötő utca – Puskás Tivadar utca kereszteződésében, a Kötő utca K-i ágától balra a Puskás Tivadar utca K-i oldalán forgalomtól elzárt terület 5,00 m távolságban történő felfestésével.
5. A Bizottság egyetért azzal, hogy a Gábor Áron utca 54. számú ingatlan előtt „Megállni tilos” jelzőtábla kerüljön elhelyezésre.
6. A Bizottság egyetért azzal, hogy a Krúdy Gyula utca – Szalónak utcai kereszteződésben a Szalónak utcai ágakra „Elsőbbségadás kötelező” (KRESZ 9. ábra) jelzőtáblák kihelyezésével a Krúdy Gyula utca legyen a fölérendelt út.  
   Ezzel egyidejűleg a kereszteződés területére a „Különösen veszélyes hely”-re figyelmeztető burkolati jel (KRESZ 158/e ábra) kerüljön felfestésre. A Bizottság egyetért azzal, hogy a Krúdy Gyula utcában a Szalónak utcai kereszteződéstől kezdődően a Rumi út irányába megállási tilalom kerüljön bevezetésre. A Bizottság egyetért azzal, hogy a Kodolányi János utca a Krúdy Gy. utca felől a Szalónak utcáig egyirányúsítva legyen, valamint az utcában az óvoda melletti szakaszon a keleti oldalon legyenek felfestve a parkoló helyek. A Bizottság egyetért azzal, hogy egy év után kerüljön felülvizsgálatra a kialakított forgalmi rend.
7. A Bizottság egyetért azzal, hogy a Farkas Károly utcában az autóbuszok biztonságos bekanyarodása érdekében, a Farkas Károly utca 23. sz. ház és a Pipacs utca között kerüljön bevezetésre megállási korlátozás a padkán történő megállás megtiltásával együtt.
8. A Bizottság egyetért azzal, hogy a Vörösmarty Mihály u. 31. tömbbelsőben a Wesselényi Miklós utca előtti átjárónál kihelyezett „Megállni tilos”, „Egyenetlen úttest” és a „Szembe jövő forgalom elsőbbsége” jelzőtáblák kerüljenek levételre, mivel az előzetes információk szerint az átjáró még jó ideig nem használható.
9. A Bizottság egyetért azzal, hogy a Rákóczi Ferenc utcában az Isis parkoló kijáratával szembe a parkoló autók miatt kerüljön felfestésre „X” burkolatjel a közlekedés biztonsága érdekében.
10. A Bizottság a Bakó József és Kassák Lajos utcák egyirányúsítását nem támogatja.
11. A Bizottság egyetért azzal, hogy a Bartók Béla krt. 40. A-G lépcsőházak előtti parkolóban egyirányú forgalmi rend legyen kialakítva oly módon, hogy a kelet-nyugat irányú (Perint patak felé tartó) forgalom a parkoló északi, épület felőli oldalán haladjon, míg az ellenkező irány a déli, Bartók B. krt. felőli ágon legyen biztosított, továbbá a szükséges jelzőtáblák kihelyezésén túl a parkoló keleti végén, a körív melletti szakaszon burkolati jel felfestésével megállási tilalom kerüljön bevezetésre.
12. A Bizottság egyetért azzal, hogy a Malom u. 16. szám előtt meglévő „Várakozni tilos” jelzőtábla helyett „Megállni tilos” jelzőtábla kerüljön kihelyezésre, a Malom u. 11. melletti parkolóban a zöldterület védelme érdekében pedig 1 db hajlított csőkorlát kerüljön kihelyezésre.
13. A Bizottság egyetért a Gyurits Antal és Kenyérvíz utcába tervezett parkolók kialakításával úgy, hogy a parkoló tervezőjének az 1000 fa program tervezőjével a szükséges egyeztetéseket el kell végeznie, és a parkolók Beruházójának kell a fák áttelepítésének teljes költségét viselnie.
14. A Bizottság egyetért azzal, hogy a Losonc utca elején a Bocskai I. krt. felől a „Tehergépkocsival behajtani tilos” jelzőtábla alatt elhelyezett „kivéve célforgalom” kiegészítő jelzőtábla kerüljön levételre az átmenő tehergépkocsi forgalom megszűntetése érdekében.
15. A Bizottság egyetért azzal, hogy a forgalom biztonsága érdekében a Verseny utcában, az Élmunkás utca, valamint a Hollósy Simon utcák előtt mindkét forgalmi irány részére kerüljenek elhelyezésre sebességcsökkentő bordák.
16. A Bizottság egyetért azzal, hogy a Deák Ferenc u. 76/C és 76/D. lépcsőházak között a garázssor előtti útra ismételten kerüljön „Várakozni tilos” közúti jelzőtábla kihelyezésre.

A Bizottság egyúttal a 376/2018. (XII.3.) GVB. sz. határozat 2. pontját visszavonja.

1. A Bizottság egyetért azzal, hogy a Szabadnép utcában, az útkanyarulatban a biztonságos közlekedés lebonyolítása érdekében a 3. és 9. sz. ingatlanok között kerüljön bevezetésre megállási korlátozás mindkét oldalon.
2. A Bizottság támogatja, hogy a Ferenczy István utca déli oldalán az Alsóhegyi út és a Jáki út közötti szakaszon kerüljön 30 km/h sebességkorlátozás bevezetésre.
3. A Bizottság felkéri a polgármestert, hogy a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

Tóth Kálmán, a bizottság elnöke

(a végrehajtásért: Kalmár Ervin, a Városüzemeltetési és Városfejlesztési Osztály vezetője)

**Határidő:** 1-12. pont esetén: 2020. augusztus 31.

13. pont esetén: azonnal

14-18. pont esetén: 2020. augusztus 31.

19. pont esetén: azonnal